Clemens episcopus .... dilectis filiis magistro et universis prioribus fratribus ordinis Predicatorum, salutem .... Providentia laudabilis et salubris in cunctis vestris haberi decet operibus, ut exinde claritatem nominis in conspectu Dei [Fol. 41 v°] et hominum habeatis. Cum itaque, sicut asseritis, contingat interdum, quod illi ex vobis, qui de ordine vestro ad archiepiscopatus et episcopatus et alias prelaturas ecclesiasticas assumuntur, non considerantes, quod ex professione in ipso emisso ordine nichil habent proprium, quod sibi specialiter valeant retinere, libros et alia, que apud eos hujusmodi tempore promotionis habuntur, usibus propriis applicare secumque reportare presumant, in proprie salutis remedium et dicti ordinis non modicum detrimentum. Nos, presumptioni hujusmodi volentes salubriter refragari, universis fratribus dicti ordinis, ad hujusmodi archiepiscopatus, episcopatus et prelaturas de cetero assumendis, auctoritate presentium districtius inhibemus, ne consecrationis munus quoquo modo recipiant, antequam libros et bona, contingentia ordinum memoratum, que apud eos tempore suo promotionis haberi contingerit, prioribus et conventibus suis, de quibus assumpti fuerint, cum integritate resignent, nisi forsan iidem priores de consensu ipsorum conventuum, usum illorum ad certum tempus eis duxerint concedendum. Alioquin eo ipso ab executione pontificalis ministerii noverint se suspensos, quaternulos et illas cartulas vel membranas in quibus dicti fratres sibi certa notabilia cum aliquibus privatis sermonibus collegerunt. [Fol. 42] Nulli ergo .... inhibitionis .... si quis autem. Datum Viterbii, V idus junii. – anno quarto.